Syzranum
Syzranum (Russice Сызрань, Syzran&apos;) est urbs in regione Samarensi Russiae. Incolas 173 260 habuit anno 2017, quorum 90 centesimae partes Russi erant, 5 Tatari, etc. In ripis Rha fluminis (cuius aequor hic receptaculo aquae Saratoviensi elevatum est) patet.

Historia 
Anno 1683 iussu Petri I, hoc loco arx lignea aedificata est. Syzranum crescebat, saeculoque XVIII commercium pecorum ibi florebat, qua de causa iussu Catharinae II taurus in insigni urbis pictus est. Saeculo undevicensimo, productio farinae Syzrani primum studium erat. Incendium anno 1906 ligneam urbis partem in toto destruxit, sed mox iterum aedificata est. Saeculo vicensimo, naphtha prope Syzranum inventa est, qua de causa interdum Bacua secunda appellatur.

Notae

Nexus externi 

 Situs proprius 
 Syzrani photographemata vetera

Condita 1683
Urbes regionis Samarensis